
(ร่าง) กำหนดการศึกษาดูงานนักศึกษาคณะวิศวกรรมศาสตร์ มหาวิทยาลัยเกษตรศาสตร์ วิทยาเขตศรีราชา โดยบริษัท Rocio travelณ โครงการพัฒนาดอยตุง (พื้นที่ทรงงาน) อันเนื่องมาจากพระราชดำริวันที่ 27 มีนาคม 2564
	วันที่/เวลา
	กำหนดการ
	หมายเหตุ

	วันเสาร์ 27 มีนาคม 2564

	08:30 - 09:00 น.
	เดินทางไปยังโครงการพัฒนาดอยตุงฯ
	

	09:00 - 11:00 น.
	ดูงานศูนย์ผลิตและจำหน่ายงานมือ
ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นการพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย
· โรงงานทอผ้า เย็บผ้า
· โรงงานกระดาษสา
· โรงงานคั่วกาแฟดอยตุง
· โรงงานเซรามิก
รับประทานอาหารว่าง ณ โรงคั่วกาแฟ
	

	11:00 - 12:00 น.
	ศึกษาดูงานศูนย์คัดแยกขยะ และบ่อบำบัดน้ำเสีย
· การจัดการขยะปลายทางอย่างละเอียด เพื่อไม่มีขยะไปสู่บ่อฝังกลบ
· การจัดการขยะย่อยสลายได้โดยถังกรีนโคน, เลี้ยงหนอนแมลงลาย, เลี้ยงไส้เดือนทำน้ำ EM จากฉี่ไส้เดือน, เลี้ยงไส้เดือนทำปุ๋ย, เลี้ยงสัตว์ เช่นไก่-หมู
· การบำบัดน้ำเสียจากโรงงานย้อมสีผ้า, โรงงานกระดาษสา
	

	12:00 - 12:30 น.
	เดินทางไปยังครัวตำหนัก
	

	12:30 - 13:30 น.
	รับประทานอาหารกลางวัน ณ ครัวตำหนัก
	

	13:30 - 13:45 น.
	เดินทางไปยังแปลงปลูกป่าเศรษฐกิจบริษัทนวุติ จำกัด ไซต์ 1
	

	13:45 - 14:45 น.
	ดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย ที่บริษัทนวุติ จำกัด ไซต์ 1
บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันของภาคเอกชนเพื่อสนับสนุนการดำเนินการปลูกป่าเศรษฐกิจในพื้นที่โครงการพัฒนาดอยตุงฯ โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม
	

	14:45 - 15:45 น.
	ฟังบรรยายสรุปโครงการพัฒนาดอยตุงฯ และการพัฒนาทางเลือกในการดำรงชีวิตที่ยั่งยืนของมูลนิธิแม่ฟ้าหลวงฯ
	

	15:45 - 16:15 น.
	เยี่ยมชมหอแห่งแรงบันดาลใจ
หอนิทรรศการแห่งนี้เล่าเรื่องราวของราชสกุลมหิดลผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะที่มุ่งพัฒนาชีวิตความเป็นอยู่ที่ดีของคนไทย และสร้างประโยชน์สุขแก่แผ่นดิน ทุกพระองค์ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ได้เรียนรู้และเข้าใจบทบาทของราชสกุลมหิดลที่มีต่อคนไทยและแผ่นดิน อีกทั้งสร้างแรงบันดาลใจและจุดประกายให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป
	

	16:15 - 16:45 น.
	เยี่ยมชมพระตำหนักดอยตุง
พระตำหนักดอยตุงเป็นที่ประทับและที่ทรงงานของสมเด็จย่าเพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง" เกิดจากพระราชกระแสรับสั่ง "ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่" พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"
	

	16:45 - 17:15 น.
	เยี่ยมชมสวนแม่ฟ้าหลวง
สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ
	



หมายเหตุ:
1. กำหนดการอาจเปลี่ยนแปลงได้ตามความเหมาะสม
2. การเตรียมตัว
a. ชุดสุภาพ รองเท้าสวมใส่สบาย หุ้มส้น เช่น รองเท้าผ้าใบ ที่เหมาะสำหรับการเดินในพื้นที่ลาดชันและเปียกน้ำได้
b. ยาประจำตัว
c. อุปกรณ์กันแดด/ฝน เช่น หมวก ปลอกแขน ร่มพับ เสื้อกันลม
d. กระบอกน้ำหรือกระติกน้ำส่วนตัว
3. หากมีข้อจำกัดด้านอาหารหรือสุขภาพ กรุณาแจ้งข้อมูลให้ผู้ประสานงานทราบก่อนเข้าร่วมอบรม
	(ร่าง) กำหนดการศึกษาดูงานคณะนักศึกษาคณะวิศวกรรมศาสตร์ มหาวิทยาลัยเกษตรศาสตร์ วิทยาเขตศรีราชา โดยบริษัท Rocio travel 27 มีนาคม 2564 

